এক্সপ্রেস ডেস্ক ॥ ভারতের কাছ থেকে ন্যায্য পানির হিস্যা আদায়ের দাবিতে প্রধান বিরোধী দল বিএনপির তিস্তা অভিমুখে দু’দিনের লংমার্চ কর্মসূচি শেষ হচ্ছে আজ। নীলফামারীর তিস্তা ব্যারাজে সমাবেশের মধ্য দিয়ে লংমার্চ শেষ হবে। গতকাল মঙ্গলবার সকাল নয়টায় রাজধানীর উত্তরার আজমপুর থেকে তিস্তা অভিমুখে লংমার্চ শুরু হয়। বিএনপির ঘোষিত লংমার্চ কর্মসূচি উদ্বোধন করেন দলটির ভারপ্রাপ্ত মহাসচিব মির্জা ফখরুল ইসলাম আলমগীর। শতাধিক গাড়ি নিয়ে বিএনপি ও অঙ্গসংগঠনের নেতাকর্মীরা এতে যোগ দেন। লংমার্চটি প্রথম দিনে গাজীপুর, টাঙ্গাইল, সিরাজগঞ্জ, বগুড়া হয়ে রংপুর গিয়ে বিরতি নেয়। লংমার্চ যাত্রাকালে গাজীপুর কালিয়াকৈর, টাঙ্গাইলের বাইপাস, সিরাজগঞ্জে কড্ডার মোড়, বগুড়ার মাটিঠালি মোড়, গাইবান্ধার গোবিন্দগঞ্জ ও পলাশবাড়িতে পৃথক ৬টি পথসভা অনুষ্ঠিত হয়। এসব সভায় বিএনপির ভারপ্রাপ্ত মহাসচিব মির্জা ফখরুল ইসলাম আলমগীর ...